સાબરકાંઠાના વડાલીના રહીશ પ્રેમી યુગલે તારીખ 1-6-2018 ના રોજ અરવલ્લી જિલ્લાના ભિલોડા તાલુકાના મઉ ગ્રામપંચાયતમાં લગ્ન રજીસ્ટરમાં 40 નંબરથી નોંધાવી લગ્નનું રજીસ્ટ્રેશન કરાવ્યું હતું અને લગ્ન કરનાર યુગલને લગ્ન સર્ટિફિકેટ પણ આપી દીધું હતું ત્યાર બાદ આ લવ જેહાદની વાત વાયરલ થતા સમગ્ર મામલો બીચકયો હતો. અને આ બાબતે યુવતીના સગાએ તપાસ કરતાં જ્યાં લગ્ન રજીસ્ટર કરાવ્યું હતું તે ભિલોડાના મઉ ગ્રામપંચાયતના તલાટી જે.એસ.પાંડવે લગ્ન નોંધણી ક્રમાંક 40માં વડાલીના પ્રેમી યુગલની નોંધણીના સ્થાને અન્ય વ્હાઇટનર મારી લગ્ન રજીસ્ટરમાં ચેડાં કર્યાનું બહાર આવ્યું હતું.